cyanic-selkie/wikianc huggingface dataset:
Ιγνάτιος Ουγγροβλαχίας
Μητροπολίτης Ουγγροβλαχίας
Συμβίβασε τους διχασμένους βογιάρους και αναβάθμισε το τοπικό συμβούλιο του Διβανίου. Βοήθησε τον ρωσικό στρατό, ερχόμενος σε συνεννόηση με τους αρχηγούς του και διατελώντας σύμβουλος του αρχιστρατήγου Νικολάι Καμένσκη, επειδή η θετική έκβαση του Ρωσοτουρκικού πολέμου (υπέρ των Ρώσων) θα καθόριζε την τύχη των Παραδουνάβιων Ηγεμονιών και κατ' επέκταση και τη δική του στον μητροπολιτικό θρόνο της Ουγγροβλαχίας. Στα κηρύγματά του προπαγάνδιζε υπέρ των Ρώσων, περιέθαλπτε Ρώσους τραυματίες στρατιώτες (1810), και επίσης ενίσχυσε τη διεξαγωγή εράνου υπέρ του ρωσικού στρατού. Η συνεισφορά του αυτή δεν έμεινε χωρίς αναγνώριση από τον τσάρο Αλέξανδρο, αφού τον παρασημοφόρησε με το παράσημο του Τάγματος της Αγίας Άννας. Παράλληλα ανέπτυξε και κοινωνικό και φιλανθρωπικό έργο, αφού ίδρυσε άσυλα για αρρώστους και ζητιάνους σε μοναστήρια της περιοχής του. Ανακαίνισε επίσης το παλιό κτήριο της μητρόπολης και διέταξε την απογραφή των ενοριών της μητροπόλεώς του, ενώ σχεδίαζε την ίδρυση εκκλησιαστικού σχολείου στη μονή Σνάγκοφ στο Βουκουρέστι.
Δεν έλειψαν οι αντιδράσεις στο πρόσωπό του εκ μέρους των βογιάρων και του ντόπιου κλήρου, επειδή αγνοούσε τη ρουμανική γλώσσα και τις τοπικές παραδόσεις, οι οποίοι υπέβαλαν υπόμνημα στον τσάρο Αλέξανδρο για να τον αντικαταστήσει, αλλά χωρίς αποτέλεσμα.
Το φιλεκπαιδευτικό του έργο
Ενίσχυσε τη διάδοση της ελληνικής παιδείας μεταξύ των Βλάχων. Αρωγούς του είχε τον Καποδίστρια και τον Ρουμιάντσεφ. Κινήθηκε πάνω στους εξής άξονες: α) Ενίσχυσε το ελληνικό σχολείο Βουκουρεστίου, ιδρυμένο από τον 16ο αιώνα, επισκευάζοντας το κτήριό του, μετονομάζοντάς το σε Λύκειο και αναμορφώνοντας το πρόγραμμα των μαθημάτων του. Έδωσε έμφαση σε πρακτικές και θετικές επιστήμες. Μαζί με τη Ρητορική, Ποιητική, Ιστορία, Μυθολογία και Αρχαιολογία, εισήγαγε τα Μαθηματικά, τη Φυσική, Χημεία, Γεωγραφία, Μεταφυσική, Λογική και Ηθική. Έδωσε έμφαση στη διδασκαλία των ξένων γλωσσών, Ελληνικά, Λατινικά, Ρωσικά, Γαλλικά και Γερμανικά. Επίσης αγόρασε με χρήματα δικά του και των βογιάρων τη βιβλιοθήκη του Γάλλου φυσικού Σοννίνι ντε Μανονκούρ, 3.700 τόμων, η οποία αποτέλεσε τον πυρήνα της μελλοντικής δημόσιας βιβλιοθήκης, ενώ εφοδίασε το σχολείο με όργανα φυσικής και χημείας. Σημαντικοί συνεργάτες του στο έργο αυτό ήταν οι Κωνσταντίνος Βαρδαλάχος και Αθανάσιος Βογορίδης. Η στροφή του Λυκείου προς τις επιστήμες, αλλά κυρίως η πρόταση για την εισαγωγή στο Λύκειο ως γλώσσας διδασκαλίας της Νεωτέρας Ελληνικής, προκάλεσε την αντίδραση του Νεόφυτου Δούκα.
β) Ίδρυσε τη Φιλολογική Εταιρεία Σοννίνι ντε Μανονκούρ 7 Ιουλίου 1810. Κύριο έργο της ήταν η μέριμνα των παιδιών που φοιτούσαν στα σχολεία.
γ) Χορήγησε υποτροφίες σε νέους για να σπουδάσουν στο εξωτερικό.
Στη Βιέννη
Όταν τον Μάιο του 1812 τερματίστηκε ο ρωσοτουρκικός πόλεμος, η Συνθήκη του Βουκουρεστίου υποχρέωνε τους Ρώσους να επιστρέψουν τις Παραδουνάβιες Ηγεμονίες στους Τούρκους. Ο Ιγνάτιος, αδυνατώντας να παραμείνει κι άλλο στην έδρα του λόγω του απροκάλυπτου αντιτουρκισμού του, αναχώρησε για τη Βιέννη, όπου έφτασε στα τέλη Οκτωβρίου του 1812. Εγκαταστάθηκε στην αριστοκρατική συνοικία του Λέοπολντστατ (Leopoldstadt), τακτοποιώντας το ζήτημα της σύνταξης που του χορηγούσε ο τσάρος, δηλαδή να του καταβάλλεται σε υπερτιμημένα ρούβλια, λόγω και του υψηλού κόστους ζωής στην Βιέννη. Εκεί είχε επαφές με τον Μέττερνιχ αλλά και σημαίνοντες Έλληνες, όπως τον Άνθιμο Γαζή. Δεν έμεινε αργός περί του ελληνικού ζητήματος, λαμβάνοντας ανάλογες πρωτοβουλίες. Η Συνθήκη του Βουκουρεστίου δυσαρέστησε τον Ιγνάτιο, ο οποίος υπέβαλε υπόμνημα προς τον τσάρο Αλέξανδρο και ενόψει της σύγκλησης του Συνεδρίου της Βιέννης, στις εργασίες του οποίου θα παρίστατο ο Ρώσος ηγεμόνας, με το οποίο τού τόνιζε πως οι χριστιανικοί πληθυσμοί της Ανατολής δεν έπρεπε να αφεθούν στην τύχη τους. Το γράμμα αυτό έμεινε χωρίς απάντηση.
Η Φιλόμουσος Εταιρεία
Ο Άνθιμος Γαζής κατέστησε κοινωνό τον Ιγνάτιο σχετικά με το αίτημα των μελών της Φιλόμουσης Εταιρείας Αθηνών, περί διενέργειας εράνου μεταξύ των Ελλήνων της Βιέννης με σκοπό την ενίσχυση της εκπαίδευσης των Ελληνοπαίδων στην Αθήνα και του έργου της Φιλόμουσης Εταιρείας των Αθηνών. Αυτή ήταν η αρχή της σύστασης της Φιλόμουσης Εταιρείας της Βιέννης, η οποία και ετέθη υπό την προστασία του Ιγνατίου.
Στην Πίζα
Όταν ο Ιγνάτιος διαπίστωσε ότι το πολιτικό κλίμα της αυστριακής πρωτεύουσας (στενή παρακολούθηση από την αυστριακή αστυνομία) δεν προσφερόταν για περισσότερη δράση, εγκαταστάθηκε στην Πίζα της Ιταλίας (φθινόπωρο 1815). Εκεί συνέχισε το φιλεκπαιδευτικό του έργο, ασκώντας πίεση προς τα πιο εύπορα μέλη της ελληνικής κοινότητας του Λιβόρνου για να ενισχύσουν οικονομικά τους ελληνόπαιδες και τις σπουδές τους, αλλά και να συνδράμουν στην αγορά βιβλίων για τα ελληνόπουλα στην τουρκοκρατούμενη Ελλάδα. Ο Ιγνάτιος οραματιζόταν την ίδρυση μιας ναυτικής σχολής στην Ύδρα. Η οικία του ήταν κέντρο που λειτουργούσε ως εστία ενίσχυσης των πιο άπορων Ελλήνων σπουδαστών της Πίζας. Στην όλη του προσπάθεια συνέδραμε ο Αδαμάντιος Κοραής με την αποστολή βιβλίων και συστατικών επιστολών για νέους που έπρεπε να σπουδάσουν, αλλά και παροτρύνοντας άλλους για να στείλουν τα παιδιά τους στην Πίζα, όπου θα έβρισκαν «οδηγόν και προστάτην, τον σεβασμιώτατον αρχιερέα Ιγνάτιον, το καύχημα του γένους μας, το οποίον άλλους δέκα τοιούτους αρχιερείς αν είχεν, ήθελε παύσειν προ πολλού να ονομάζεται γένος δυστυχέστατον».
Ο Ιγνάτιος αποτελούσε πόλο έλξης για πολλούς άλλους ομογενείς, όπως ο Αλέξανδρος Μαυροκορδάτος, ο οποίος διέμενε στην οικία του Ιγνατίου από το 1818 μέχρι το 1821, και ο ηγεμόνας Ιωάννης Καρατζάς. Επίσης, σημαίνοντες ξένοι τον συμβουλεύονταν και τον τιμούσαν: ο Ιταλός καθηγητής Σεμπαστιάνο Τσιάμπι αφιέρωσε την έκδοση του βιβλίου του Όνειρο του Σκιπίωνα του Κικέρωνος στον Ιγνάτιο, ο Βρετανός πολιτικός Φρέντερικ Νορθ, κόμης του Γκίλφορντ ζήτησε από τον Ιγνάτιο πληροφορίες σχετικά με το οργανωτικό σχήμα του Λυκείου του Βουκουρεστίου, προκειμένου ν' αναλάβει τη διεύθυνση της Ιονίου Ακαδημίας, ενώ ο Αμερικανός πολιτικός και Φιλέλληνας Έντουαρτ Έβερετ ζήτησε συστατικές επιστολές για να μεταβεί στην Τουρκία. Η ογκωδέστατη αλληλογραφία του έπεσε στην αντίληψη των αυστριακών αρχών, οι οποίες τον παρακολουθούσαν διαρκώς και διακριτικά.
Η γνωριμία με τη Φιλική Εταιρεία
Από τον Απρίλιο του 1818 οι ηγέτες της Φιλικής σχεδίαζαν να προσεγγίσουν τον Ιγνάτιο, προκειμένου να πείσει τον Καποδίστρια ν' αναλάβει την ανώτατη αρχή της Εταιρείας. Το Νοέμβριο του 1819 ο Αθανάσιος Τσακάλωφ τον επισκέφθηκε στην Πίζα και του γνωστοποίησε τα σχετικά με τη Φιλική Εταιρεία, τους στόχους της και τα μυστικά της. Το 1820 δέχθηκε άλλη μία επίσκεψη, από τον Παναγιώτη Αναγνωστόπουλο, για τον ίδιο σκοπό. Οι Φιλικοί είχαν δώσει στον Ιγνάτιο το κρυπτογραφικό όνομα Μαυροφόρος και τον είχαν συμπεριλάβει στο επαναστατικό συμβούλιο που θα περιέβαλλε τον Αρχηγό της Επανάστασης. Πάντως, μέλος της Φιλικής Εταιρείας δεν έγινε, σύμφωνα με τον καθηγητή Εμμανουήλ Πρωτοψάλτη. Άλλοι ιστορικοί θεωρούν ως πιθανό ενδεχόμενο τη μύησή του σε αυτήν. Πάντως, τον Ιούνιο του 1822, ζήτησε από την τότε ελληνική κυβέρνηση ν' αποκηρύξει επισήμως τη Φιλική Εταιρεία.
Η στάση του απέναντι στην έναρξη της Ελληνικής Επανάστασης και τον Αλέξανδρο Υψηλάντη
Η Συνέλευση της Βοστίτσας βολιδοσκόπησε τον Ιγνάτιο σχετικά με το πότε θα έπρεπε να ξεκινήσει η Επανάσταση, στέλνοντας τον Ιωάννη Τομαρά για να τον συναντήσει. Η απάντηση που του έδωσε ήταν σκοτεινή και αμφίβολη. Ο Ιγνάτιος έβλεπε πρόωρη την έναρξη του Αγώνα χωρίς την αναγκαία πνευματική και υλική προετοιμασία. Σε υπόμνημά του με τίτλο, Παρατηρήσεις εις την παρούσαν κατάστασιν της Πελοποννήσου, με ημερομηνία 20 Μαΐου 1821, επέκρινε την πρόωρη έναρξη της Επανάστασης. Το ίδιο επαναλάμβανε και σε άλλες του επιστολές σε όλη τη διάρκεια του 1821. Παράλληλα επέρριπτε ευθύνες στον Αλέξανδρο Υψηλάντη και στη Φιλική Εταιρεία, ως προπαρασκευαστικού οργανισμού της Επανάστασης, για την πρόωρη έναρξή της. Κατά τον ιστορικό Διονύσιο Κόκκινο, η στάση του αυτή υπαγορευόταν από «...μόνην την φιλοδοξίαν να του δοθή μαζί με τον Καρατζάν η εξουσία εις την Ελλάδα» και να αποδυναμώσει «τον Δημήτριον Υψηλάντην, του οποίου η δύναμις απέρρεεν από την θέσιν του αδελφού του Αλέξανδρου ως επιτρόπου της αρχής της Εταιρείας».
Ο Ιγνάτιος κατά την Ελληνική Επανάσταση
Με την έναρξη της Επανάστασης ο Ιγνάτιος ενεργοποιήθηκε προοδευτικά υπέρ αυτής με επιστολές, υπομνήματα, μηνύματα, αγγελιαφόρους, αξιοποιώντας τις γνωριμίες του με πρόσωπα πολιτικοστρατιωτικά στην επαναστατημένη Ελλάδα και στο εξωτερικό. Από τα αρχεία της αυστριακής αστυνομίας γίνεται γνωστή η εργώδης προσπάθειά του να συγκεντρώσει χρήματα για τους επαναστατημένους Έλληνες. «Μπορεί να ειπωθεί ότι στάθηκε, μετά τον Καποδίστρια, ο διπλωματικός εκπρόσωπος της επαναστατημένης Ελλάδας στο εξωτερικό.».
Εφοδίασε με συστατικές επιστολές και έστειλε τον Αλέξανδρο Μαυροκορδάτο στην Ελλάδα. Στις 23 Σεπτεμβρίου 1824, ο Αλέξανδρος Μαυροκορδάτος σε επιστολή του προς τον Σπυρίδωνα Τρικούπη επέμενε στην ανάγκη της παρουσίας του στην επαναστατημένη Ελλάδα. Εκείνος απέφευγε συστηματικά αυτό το ενδεχόμενο, επειδή «[...]μάλλον [...] εγνώριζε πάρα πολύ καλά τα ελληνικά πράγματα, σε τέτοιο βαθμό που να αισθάνεται πως δεν θα είναι σε θέση να τα εξουσιάσει ολοκληρωτικά, όσο κι αν ο ίδιος προερχόταν από το ίδιο περίπου κλίμα».
Ο εξωτερικός προσανατολισμός του Ιγνατίου
Ο Ιγνάτιος, παρόλο που διατηρούσε κάποιες σχέσεις με τη Ρωσία, δεν δίσταζε να υποστηρίζει την άποψη ότι η Ελλάδα και η Αγγλία είχαν κοινά συμφέροντα και ότι οι Έλληνες όφειλαν αυτή τη Δύναμη να προσεγγίσουν. Διατύπωνε τους λόγους που θα οδηγούσαν τη Μεγάλη Βρετανία να αλλάξει την πολιτική της έναντι της Ελλάδας και πίστευε ότι η Οθωμανική Αυτοκρατορία δεν ήταν πια σε θέση να εμποδίσει τη ρωσική κάθοδο. Ο Ιγνάτιος τόνιζε: αν ο ελληνικός λαός, που ήταν λαός ναυτικός και είχε δείξει σημεία ανδρείας, ενισχυόταν από την Αγγλία και τις άλλες ευρωπαϊκές δυνάμεις, και αν, επιπλέον, αποκτούσε διοίκηση ευρωπαϊκή, τότε θα μπορούσε να ενισχύσει την πολιτική της Μεγάλης Βρετανίας, που στόχο είχε να αναχαιτίσει τη ρωσική κάθοδο στο Αιγαίο και την Ανατολική Μεσόγειο. Τέλος πίστευε πως η Μεγάλη Βρετανία στο μέλλον, προκειμένου να καταστήσει αποτελεσματικότερη την ανατολική της πολιτική, θα έθετε υπό την προστασία της ταυτόχρονα την Ελλάδα και την Τουρκία, με σκοπό να αποτελέσουν και οι δύο χώρες ανασχετικό παράγοντα σε ρωσική διείσδυση στην περιοχή αυτή. «Η προσκόλληση της Ρωσίας στις αρχές της Ιεράς Συμμαχίας και η αδυναμία της ν' ασκήσει φιλελληνική πολιτική στα πρώτα χρόνια της Επανάστασης, διαμόρφωσαν στη σκέψη του Ιγνατίου τη θεωρία της ταύτισης των ελληνικών και των αγγλικών συμφερόντων, αλλά και προσδιόρισαν το δικό του πολιτικό προσανατολισμό προς την κυβερνητική παράταξη και ιδιαίτερα προς το πρόσωπο του Μαυροκορδάτου.»
Το συγγραφικό έργο του
Ο Ιγνάτιος φέρεται ως συγγραφέας ομιλιών, όπως αυτών που ο λόγιος και ιατρός Σοφοκλής Οικονόμος διέσωσε. Επρόκειτο για δώδεκα λόγους που εκφώνησε ο Ιγνάτιος είτε στην εκκλησία σε διάφορες περιστάσεις, είτε στο Λύκειο, είτε στη Φιλολογική Εταιρεία, που τα επόπτευε. Έχει σωθεί επίσης μια ομιλία του στη μνήμη του Ρώσου φίλου του πρεσβευτή Italinsky.
Τα συγγράμματά του είναι δύο:
Τέλος, ο Ιγνάτιος έδωσε υλικό για τη συγγραφή βιβλίου περί της ενεστώσης καταστάσεως της Ελλάδος από τον Ιωάννη Καποδίστρια, όμως αυτό βρίσκεται πιθανώς ενσωματωμένο στο έργο του Ιάκωβου Ρίζου Νερουλού "Histoire moderne de la Grece, depuis la chute de l΄empire d'Orient", που εκδόθηκε στη Γενεύη το 1828.
Ο θάνατος του Ιγνατίου
Ο Ιγνάτιος πέθανε στις 31 Αυγούστου/12 Σεπτεμβρίου 1828 σε ηλικία 63 ετών. Σύμφωνα με τον Σοφοκλή Οικονόμου πέθανε από αιμορραγία. Χάρις στη μεσολάβηση του Ρώσου προξένου στη Φλωρεντία Borch, η κυβέρνηση της Τοσκάνης επέτρεψε την ταφή του νεκρού μπροστά στη βασιλική είσοδο της ελληνικής εκκλησίας του Λιβόρνου. Το 1962, κατόπιν πρωτοβουλίας του μητροπολίτη Μυτιλήνης Ιακώβου, τα οστά του Ιγνατίου μεταφέρθηκαν στην ιδιαίτερη πατρίδα του και τοποθετήθηκαν στο ναό του Αγίου Θεράποντος.
Εξωτερικοί σύνδεσμοι
Κατηγορία:Ελληνική Επανάσταση του 1821 Κατηγορία:Μητροπολίτες Άρτης
Thirteen
Το Thirteen είναι το 13ο στούντιο άλμπουμ του αμερικάνικου thrash metal συγκροτήματος Megadeth, το οποίο κυκλοφόρησε το Νοέμβριο του 2011 μέσω της "Roadrunner Records".
Ιστορία του δίσκου
Το Νοέμβριο του 2010, ο Ντέιβ Μαστέιν ανακοίνωσε ότι οι ηχογραφήσεις για το νέο δίσκο θα ξεκινούσαν σύντομα στο στούντιο του συγκροτήματος, "Vic's Garage", ενώ στις αρχές του 2011 δήλωσε μέσω "Twitter" ότι δούλευε στα κιθαριστικά μέρη του νέου δίσκου. Οι ηχογραφήσεις ολοκληρώθηκαν τον Μάιο και τον Ιούνιο του 2011, με παραγωγό τον Johnny K.
left|thumb|160px|Ο Ντέιβ Μαστέιν το 2012 στο Λονδίνο Τον Απρίλιο του 2011, οι "Big Four" εμφανίστηκαν στο "Empire Polo Club" στο Ίντιο της Καλιφόρνια, μπροστά σε 55.000 θεατές. Δύο μήνες αργότερα η αυτοβιογραφία του Ντέιβ Μαστέιν κυκλοφόρησε στη Μεγάλη Βρετανία, ενώ πραγματοποίησαν έξι εμφανίσεις στην Ευρώπη, συμπεριλαμβανομένου του "Sonisphere Festival" στην Αγγλία. Στη συνέχεια, οι Megadeth συμπεριλήφθηκαν στο φεστιβάλ "Rockstar Energy Drink Mayhem Festival" μαζί με τους Disturbed, Godsmack, Machine Head, In Flames και Trivium, περιοδεύοντας στις Ηνωμένες Πολιτείες. Εκείνο το μήνα, το δεύτερο άλμπουμ του συγκροτήματος, "Peace Sells... but Who's Buying?" εκδόθηκε σε μορφή box set με πέντε CD και τρεις δίσκους βινυλίου. Τον Αύγουστο, το βιβλίο του Ντέιβ Μαστέιν κυκλοφόρησε και στην Αμερική.
Τον Σεπτέμβριο κυκλοφόρησε το πρώτο σινγκλ του νέου δίσκου με τίτλο "Public Enemy No. 1", ενώ οι "Big Four" εμφανίστηκαν στο "Yankee Stadium" της Νέας Υόρκης. Το νέο άλμπουμ με τίτλο "Th1rt3en", κυκλοφόρησε στις 1 Νοεμβρίου 2011, ανεβαίνοντας στο # 11 του Billboard, στις Ηνωμένες Πολιτείες. Έλαβε θετικές κριτικές, με το "Allmusic" να του δίνει 3,5 αστέρια, το "Sputnik Music" μέσο όρο βαθμολογιών 3,2, το "Artist Direct" 4,5 με άριστα το 5 και το "Pop Matters" 7/10. Μέσα σε ένα χρόνο από την αρχική του κυκλοφορία, πούλησε 119.000 αντίτυπα στην πατρίδα του συγκροτήματος.
Η περιοδεία για την προώθηση του άλμπουμ ξεκίνησε στις 9 Νοεμβρίου 2011 από το Μπουένος Άιρες, με το συγκρότημα να δίνει 13 συναυλίες στη Λατινική Αμερική. Στις 26 Ιανουαρίου ξεκίνησε το αμερικάνικο κομμάτι της περιοδείας, όπου το συγκρότημα εμφανιζόταν μαζί με τους Motörhead για 27 συναυλίες. Στη συνέχεια εμφανίστηκαν στο "Metal Open Air" της Βραζιλίας μαζί με τους Anthrax, Fear Factory, Exodus, Blind Guardian, Saxon, κ.α.. και περιόδευσαν στις Ηνωμένες Πολιτείες μαζί με τον Rob Zombie.
Το καλοκαίρι του 2012 έπαιξαν σε διάφορα φεστιβάλ όπως το "Rocklahoma" και το "Download", για να μεταβούν στη συνέχεια στην Ταϊλάνδη, την Κίνα, την Ταϊβάν και τη Σιγκαπούρη. Η περιοδεία ολοκληρώθηκε με εμφανίσεις στην Ινδία και τα Ηνωμένα Αραβικά Εμιράτα, τον Οκτώβριο του 2012.
Τραγούδια
1. Sudden Death (Mustaine) - 5:09
2. Public Enemy No. 1 (Mustaine, Johnny K) - 4:15
3. Whose Life (Is It Anyways?) (Mustaine) - 3:50
4. We the People (Mustaine, Johnny K) - 4:33
5. Guns, Drugs & Money (Mustaine, Johnny K) - 4:19
6. Never Dead (Mustaine) - 4:32
7. New World Order (Mustaine, Ellefson, Friedman, Menza) - 3:56
9. Black Swan (Mustaine) - 4:10
10. Wrecker (Mustaine) - 3:51
11. Millenium of the Blind (Mustaine, Friedman, Johnny K) - 4:15
12. Deadly Nightshade (Mustaine) - 4:55
13. 13 (Mustaine, Johnny K) - 5:49
Θέσεις τσαρτ
Thirteen (άλμπουμ)
Επίσημη κυκλοφορία: 1 Νοεμβρίου 2011
Τα μέλη του συγκροτήματος
Το "Thirteen" ηχογραφήθηκε από τους εξής μουσικούς:
Πηγές
Κατηγορία:Δισκογραφία των Megadeth Κατηγορία:Άλμπουμ του 2011
Warrior Sports
μικρογραφία|Τερματοφύλακας με μπαστούνι της Warrior Sports Η Warrior Sports είναι ένας κατασκευαστής αθλητικών ειδών εξοπλισμού λακρός και χόκεϊ επί πάγου, συμπεριλαμβανομένου του προστατευτικού εξοπλισμού όπως κράνη χόκεϊ επί πάγου, γάντια, και μπαστούνια. Τα κεντρικά γραφεία της εταιρείας βρίσκονται στο Warren του Μίσιγκαν.
Η εταιρεία ιδρύθηκε το 1993 από τον Dave Morrow και είναι θυγατρική της New Balance του Ελληνοαμερικανού Jim Davis από το 2004. 2005, η Warrior Sports εξαγόρασε την εταιρεία Innovative Hockey και ένα χρόνο αργότερα την Brine, που ιδρύθηκε το 1922. Oι δύο εταιρείες ενσωματώθηκαν στα τμήματα χόκεϊ και λακρός.
Για πολλά χρόνια, η Warrior προσέφερε επίσης εξοπλισμούς στον τομέα του ποδοσφαίρου και ήταν, μεταξύ άλλων, ο προμηθευτής της Λίβερπουλ ΦΚ, ο τομέας αυτός μεταφέρθηκε αργότερα στη μητρική εταιρεία New Balance για να υποστηρίξει της είσοδό τους σε αυτό το τομέα.
Ένας διάσημος διαγωνισμός που υποστηρίζεται από την εταιρία είναι το Τσάμπιονς Χόκεϊ Λιγκ.
Εξωτερικοί σύνδεσμοι
Κατηγορία:Επιχειρήσεις των ΗΠΑ Κατηγορία:Κατασκευαστές αθλητικών ενδυμάτων Κατηγορία:χόκεϊ επί πάγου Κατηγορία:Μίσιγκαν
Φερδινάνδος Δ΄ της Τοσκάνης
Ο Φερδινάνδος Δ΄ (Φλωρεντία, 10 Ιουνίου 1835 - Σάλτσμπουργκ, 17 Ιανουαρίου 1908) από τον Οίκο των Αψβούργων-Λωρραίνης ήταν μέγας δούκας της Τοσκάνης (1859-1860).
Ο Φερδινάνδος Σαλβάτορ Μαρία Ιωσήφ Ιωάννης Βαπτιστής Φραγκίσκος Λουδοβίκος Γκοντζάγκα Ραφαήλ Ραϊνέριος Ιανουάριος ήταν ο μεγαλύτερος γιος του Λεοπόλδου Β΄ της Τοσκάνης και της δευτέρας συζύγου του Μαρίας Αντωνίας των Δύο Σικελιών. Αναγκάστηκε με την οικογένεια του να εγκαταλείψει την Φλωρεντία στις 27 Απριλίου 1859 με την έκρηξη επανάστασης λόγω του πολέμου της Γαλλίας και της Σαρδηνίας εναντίον της Αυστρίας, η οικογένεια κατέφυγε στην Αυστρία. Μετά το τέλος του πολέμου ο πατέρας του Λεοπόλδος καθαιρέθηκε στις 21 Ιουλίου και ο Φερδινάνδος τον διαδέχθηκε ως μέγας δούκας, αλλά στάθηκε ανίκανος να επιστρέψει στην Φλωρεντία γιατί το εθνικό συμβούλιο της Τοσκάνης τον καθαίρεσε μόλις έναν μήνα αργότερα.
Διατήρησε τις ελπίδες να ανακτήσει τον θρόνο του κάτι που του είχαν υποσχεθεί η Γαλλία και η Αυστρία αλλά τελείωσαν οριστικά μετά την ενσωμάτωση της Τοσκάνης στο βασίλειο της Σαρδηνίας στις 22 Μαρτίου/1860,πέρασε την υπόλοιπη ζωή του σε εξορία στην Αυστρία.
Οικογένεια
Νυμφεύτηκε πρώτα την Άννα των Βέττιν, κόρη του Ιωάννη της Σαξονίας, και είχε τέκνο:
Το 1859 απεβίωσε η Άννα και ο Φερδινάνδος Δ΄ έκανε δεύτερο γάμο με την Αλίκη των Βουρβόνων-Πάρμας, κόρη του Καρόλου Γ΄ της Πάρμας, και είχε τέκνα:
Αναφορές
Κατηγορία:Πρίγκιπες της Αυστρίας Κατηγορία:Οίκος των Αψβούργων-Λωρραίνης Κατηγορία:Μεγάλοι Δούκες της Τοσκάνης
Σάντορ Μάτραϊ
Ο Μάτραϊ συμμετείχε σε τρία παγκόσμια κύπελλα με την Ουγγαρία, το 1958, το 1962 και το 1966. Επίσης, συμμετείχε στους Θερινούς Ολυμπιακούς Αγώνες του 1960, όπου και κατέκτησε το χάλκινο μετάλλιο με την Εθνική Ουγγαρίας, ενώ, το 1965, κατέκτησε το Κύπελλο Διεθνών Εκθέσεων, διοργάνωση-πρόγονο του σημερινού Γιουρόπα Λιγκ, με τα χρώματα της Φερεντσβάρος , σύλλογο για λογαριασμό του οποίου και αγωνίστηκε σε όλη την διάρκεια της αγωνιστικής καριέρας του , κατάκτηση η οποία αποτελεί, έως σήμερα, την μοναδική ευρωπαϊκή συλλογική διάκριση στην ιστορία του ουγγρικού ποδοσφαίρου.
Παραπομπές
Κατηγορία:Ούγγροι ποδοσφαιριστές Κατηγορία:Ποδοσφαιριστές Εθνικής Ουγγαρίας Κατηγορία:Ποδοσφαιριστές Φερεντσβάρος Κατηγορία:Αμυντικοί ποδοσφαιριστές Κατηγορία:Ποδοσφαιριστές στους Θερινούς Ολυμπιακούς Αγώνες 1960 Κατηγορία:Ποδοσφαιριστές Παγκοσμίου Κυπέλλου 1958 Κατηγορία:Ποδοσφαιριστές Παγκοσμίου Κυπέλλου 1962 Κατηγορία:Ποδοσφαιριστές Παγκοσμίου Κυπέλλου 1966
Άγιος Γεώργιος Θήρας
Ο Άγιος Γεώργιος είναι οικισμός της Σαντορίνης. Υπάγεται διοικητικά στην τοπική κοινότητα Εμπορείου, της δημοτικής ενότητας και δήμου Θήρας, της περιφερειακής ενότητας Θήρας, στην περιφέρεια Νοτίου Αιγαίου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Θήρας του νομού Κυκλάδων, στο γεωγραφικό διαμέρισμα Νήσων Αιγαίου.
Γεωγραφία
Ο Άγιος Γεώργιος είναι παράλιος οικισμός στη ΝΑ. Σαντορίνη, λίγο νοτιότερα της Περίσσας, σε μέσο σταθμικό υψόμετρο 20. Απέχει 12,5 χλμ. περίπου ΝΑ. των Φηρών.
Βιβλιογραφία
Αγιος Γεώργιος Κατηγορία:Δήμος Θήρας
Αναλυτικός μαρξισμός
Ο αναλυτικός μαρξισμός είναι μια προσέγγιση της μαρξιστικής θεωρίας, η οποία γνώρισε ιδιαίτερη αναγνώριση στους κύκλους των αγγλόγλωσσσων φιλοσόφων και κοινωνικών επιστημόνων κατά τη δεκαετία του 1980. Συνδέθηκε κυρίως με τους πανεπιστημιακούς της «Ομάδας του Σεπτεμβρίου», η οποία αποκλήθηκε έτσι λόγω των ανά διετία συνεδριάσεων των μελών της κατά το μήνα Σεπτέμβριο, για να συζητήσουν τα κοινά τους ενδιαφέροντα. Η ομάδα αυτοπροσδιοριζόταν ως «Non-Bullshit Marxism» (δηλ. μη ανόητος μαρξισμός). Σύμφωνα με τον Ντέιβιντ Μίλερ, η ομάδα χαρακτηριζόταν από τη «σαφή και αυστηρή σκέψη για ερωτήματα που συνήθως καλύπτονται από ιδεολογική ομίχλη». Τα μέλη αυτής της σχολής σκέψης επιδιώκουν να εφαρμόσουν τις τεχνικές της αναλυτικής φιλοσοφίας μαζί με τα εργαλεία της σύγχρονης κοινωνικής επιστήμης, όπως η θεωρία της ορθολογικής επιλογής, για την αποσαφήνιση των θεωριών του Καρλ Μαρξ και των επιγόνων του. Ο πιο χαρακτηριστικός εκπρόσωπος του αναλυτικού μαρξισμού ήταν ο καθηγητής του Πανεπιστημίου της Οξφόρδης Τζέραλντ Κοέν, του οποίου το βιβλίο Karl Marx's Theory of History: A Defence (1978) βοήθησε στην εκκίνηση αυτού του ρεύματος σκέψης.
Παραπομπές
Κατηγορία:Μαρξισμός
Νικολάι Ρεπνίν
Ο Πρίγκιπας Νικολάι Βασίλιεβιτς Ρεπνίν (Никола́й Васи́льевич Репни́н, 11 Μαρτίου 1734 – 12 Μαΐου 1801) ήταν κρατικός αξιωματούχος και στρατηγός της Ρωσικής Αυτοκρατορίας, καταγόμενος από την πριγκιπική οικογένεια των Ρεπνίν, ο οποίος διαδραμάτισε καθοριστικό ρόλο στη διάλυση της Πολωνικής-Λιθουανικής Κοινοπολιτείας.
Διακυβέρνηση της Πολωνίας
Γεννημένος στην Αγία Πετρούπολη, ο Πρίγκιπας Ρεπνίν υπηρέτησε στον Αυτοκρατορικό Στρατό ευρισκόμενος υπό τις διαταγές του πατέρα του, Πρίγκιπα Βασίλι Ανικίτοβιτς Ρεπνίν, κατά την διάρκεια του Ρηνανική Εκστρατεία του 1748, ενώ, ως αποτέλεσμα, για ορισμένο διάστημα διέμεινε εκτός ρωσικών συνόρων, όπου και έλαβε "μία υψηλής πειθαρχίας γερμανική εκπαίδευση." Συμμετείχε, επίσης, με την ιδιότητα του υπαγόμενου, στον Επταετή Πόλεμο.
Το 1763, ο Αυτοκράτορας Πέτρος Γ΄ τον απέστειλε στην Πρωσία ως πρέσβη. Στη διάρκεια του ίδιου έτους, η Αικατερίνη τον μετέθεσε στην Πολωνία ως Πληρεξούσιο Υπουργό. Κατά την παραμονή του στη Βαρσοβία φημολογείτο πως διατηρούσε σχέση με την Ιζαμπέλα Φλέμινγκ (με την οποία και φέρεται να απέκτησε τον Άνταμ Γιέρζι Τσαρτορίσκι).
Λόγω του επιπέδου του ρωσικού ελέγχου επί της Κυβέρνησης της Πολωνίας, ο Ρεπνίν ήταν ο πραγματικός κυβερνήτης της χώρας, ενώ είχε λάβει συγκεκριμένες οδηγίες για τη δημιουργία ενός υπέρ των Ρώσων ρεύματος μεταξύ των διάφορων Προτεσταντών, οι οποίοι και θα ελάμβαναν ισοδύναμα δικαιώματα με τους Καθολικούς. Ο Ρεπνίν πίστευε πως οι Προτεστάντες δεν ήταν ιδιαίτερα ισχυροί, ώστε να παρουσιάζουν κάποιο όφελος για τη Ρωσία, ενώ, ταυτόχρονα, η ίδια η κοινότητα των Προτεσταντών απέστειλαν επιστολή στην Αυτοκράτειρα Αικατερίνη, μέσω της οποίας και της ζητούσαν τη μη-εμπλοκή τους στη συγκεκριμένη υπόθεση.
Με απώτερο στόχο την ενίσχυση των ρωσικών συμφερόντων στην περιοχή, ενθάρρυνε τη δημιουργία δύο Προτεσταντικών συνομοσπονδιών (του Σλουτσκ και του Τορούν), ενώ αργότερα, μία Καθολική (τη Συνομοσπονδία του Ραντόμ, της οποίας ηγείτο ο Κάρολ Στανισλάβ "Πάνιε Κονχάνκου" Ραντζίβιου). Σύμφωνα με την Encyclopædia Britannica Eleventh Edition, η αλληλογραφία του Ρεπνίν αποκαλύπτει πως ο ίδιος αντιπαθούσε τις πολιτικές δολοπλοκίες στις οποίες του ζητούσαν να εμπλακεί. Πάραυτα, υπάκουσε στις οδηγίες που του είχαν δοθεί, και χρησιμοποίησε διάφορες μεθόδους προκειμένου να υποχρεώσει το Σέιμ του 1767–68 (το "Σέιμ του Ρεπνίν") να υποχωρήσει σε όλα τα σημεία στα οποία υπήρχε κάποια διαφωνία. Προ του Σέιμ, διέταξε τη σύλληψη και την εξορία στην Καλούγκα ορισμένων σημαντικών πολιτικών αντιπάλων του — Γιόζεφ Αντρζέι Ζαούσκι και Βάτσλαβ Ζεβούσκι. Άμεση συνέπεια των κινήσεων αυτών, ήταν η δημιουργία της Συνομοσπονδίας του Μπαρ, η οποία και σχεδόν διέλυσε τη στρατηγική που ακολουθούσε ο πρέσβης.
Στρατιωτική καριέρα
Ο Ρεπνίν παραιτήθηκε της θέσης του, προκειμένου να ηγηθεί στρατευμάτων εναντίον της Οθωμανικής Αυτοκρατορίας στα πλαίσια του Ρωσοτουρκικού Πολέμου. Ως επικεφαλής ανεξάρτητου στρατιωτικού σώματος στη Μολδαβία και τη Βλαχία, εμπόδισε μεγάλο οθωμανικό στράτευμα από τη διέλευση του Προύθου (1770), ενώ ο ίδιος διακρίθηκε στις συμπλοκές στη Λάργκα και το Καγκούλ, καθώς και την κατάληψη του Ιζμαΐλ και της Κίλια. Το 1771, έλαβε την ανώτατη αρχηγεία των ρωσικών στρατευμάτων στη Βλαχία, όπου και κατέλαβε το Βουκουρέστι. Μία αντιπαράθεσή του με τον αρχιστράτηγο, Ρουμιάντσεφ, είχε, ως αποτέλεσμα, να θέσει σε διαθεσιμότητα την παραίτησή του από το στράτευμα, ωστόσο, το 1774, έλαβε μέρος στην κατάληψη της Σιλίστρα, καθώς και στις διαπραγματεύσεις οι οποίες και οδήγησαν στην υπογραφή της συνθήκης ειρήνης του Κιουτσούκ-Καϊναρτζή. Την περίοδο μεταξύ 1775-76, ο Ρεπνίν και ο ακόλουθός του, Γιακόβ Μπουλγκακόφ, εκπροσώπησαν τα ρωσικά συμφέροντα ενώπιον της Υψηλής Πύλης.
Κατά το ξέσπασμα του Πολέμου της Βαυαρικής Διαδοχής, ηγήθηκε 30.000 ανδρών στο Μπρέσλαου, ενώ στην επακόλουθη Συνθήκη του Τέσχεν, όπου και ήταν Πληρεξούσιος Υπουργός της Ρωσίας, υποχρέωσε την Αυστρία να υπογράψει σύμφωνο ειρήνης με την Πρωσία.
Κατά τη διάρκεια του Δεύτερου Τουρκικού Πολέμου (1787-92) ο Ρεπνίν ήταν, μετά τον Αλεξάντερ Σουβόροφ, ο πλέον επιτυχημένος μεταξύ των Ρώσων στρατιωτικών διοικητών. Νίκησε τους Οθωμανούς στο Σάλτσια, κατάλαβε το σύνολο του στρατοπέδου των σερασκέριδων, συμπεριλαμβανομένου του Χασάν Πασά, τον οποίο και φυλάκισε στο Ιζμαΐλ, ενώ ετοιμαζόταν να το ισοπεδώσει όταν και ο Γκριγκόρι Αλεξάντροβιτς Ποτέμκιν του το απαγόρευσε (1789). Μετά την αποστράτευση του Ποτέμκιν το 1791, ο Ρεπνίν τον διαδέχτηκε ως αρχιστράτηγος και κατάφερε να τρέψει σε φυγή τα στρατεύματα του Μέγα Βεζίρη στο Ματσίν, μία νίκη η οποία υποχρέωσε τους Οθωμανούς να αποδεχτούν τη συνθήκη του Γκαλάτσι (31 Ιουλίου 1791).
Τελευταία χρόνια
Μετά τον Δεύτερο Διαμοιρασμό της Πολωνίας, ορίστηκε Γενικός Κυβερνήτης των νέων λιθουανικών επαρχιών, όπου και ηγήθηκε, επίσης, των ρωσικών στρατευμάτων κατά τη διάρκεια της Εξέγερσης του Κοσιούσκο. Ο Τσάρος Παύλος Α΄ τον αναβάθμισε στο αξίωμα του αρχιστράτηγου (1796), ενώ το 1798 τον απέστειλε σε διπλωματική αποστολή στο Βερολίνο και τη Βιέννη, προκειμένου να αποσπάσει την Πρωσία από τη Γαλλία και να ενώσει τη Μοναρχία των Αψβούργων και την Πρωσία εναντίον της Α΄ Γαλλικής Δημοκρατίας. Καθώς απέτυχε στην αποστολή του αυτή, κατά την επιστροφή του απομακρύνθηκε του αξιώματός του και απεβίωσε στη Ρίγα.
Ο Ρεπνίν απέκτησε ένα εξώγαμο τέκνο, τον Ιβάν Πνιν, ενώ φημολογείτο πως ο Άνταμ Γιέρζι Τσαρτορίσκι ήταν αποτέλεσμα της σχέσης του Ρεπνίν με την Ιζαμπέλα Φλέμινγκ. Νόμιμα τέκνα του Ρεπνίν ήταν τρεις κόρες. Κατά τον θάνατό του, η αρσενική γραμμή των απογόνων των Ρεπνίν αφανίστηκε, ενώ ο Αλέξανδρος Α΄ έδωσε την άδεια στον εγγονό του Ρεπνίν, Πρίγκιπα Νικολάι Βολκόνσκι, να κάνει χρήση του ονόματος των Ρεπνίν, καθώς και του θυρεού του πάππου του.
Πηγές
Κατηγορία:Πολιτικοί της Ρωσικής Αυτοκρατορίας Κατηγορία:Ρουρικίδες Κατηγορία:Διπλωμάτες της Ρωσικής Αυτοκρατορίας Κατηγορία:Αρχιστράτηγοι της Ρωσίας Κατηγορία:Μέλη του Τάγματος του Αγίου Γεωργίου Α΄ Βαθμού Κατηγορία:Μέλη του Τάγματος του Αγίου Γεωργίου Β΄ Βαθμού Κατηγορία:Μέλη του Τάγματος του Αγίου Ανδρέα Κατηγορία:Γενικοί Κυβερνήτες της Λιθουανίας Κατηγορία:Ρώσοι Ελευθεροτέκτονες
Κώδικας
Η ονομασία κώδικας (από τη λατινική λέξη codex ή condex), σήμαινε αρχαιότερα βιβλίο δημοσίων αναγραφών, που ήταν συγγραφή σε φύλλα περγαμηνής ή και χαρτιού, σε σχήμα σημερινού βιβλίου, π.χ. "Φλωρεντινός κώδικας του Ηροδότου", ή "Λαυρεντιανός κώδικας του Θουκυδίδη". Με την αυτή ονομασία φέρονται και συλλογές αυτοκρατορικών νόμων των ρωμαϊκών βυζαντινών και μεταγενέστερων χρόνων όπως ο Γρηγοριανός, ο Ιουστινιάνειος, ο Ναπολεόντιος κώδικας και γενικά κάθε συλλογή νομοθεσίας που αναφέρεται σε ίδιο κλάδο δικαίου π.χ. Ποινικός Κώδικας, Αστικός Κώδικας, Αλιευτικός κώδικας κ.λπ. Σημειώνεται ότι τα αρχαιότερα κείμενα των ευαγγελίων αποτελούν κώδικες.
Ανεξάρτητα των παραπάνω ένας κώδικας μπορεί ν΄ αναφέρεται και δε θέματα συμπεριφοράς, όπως Κώδικας τιμής, μονομαχίας, κυκλοφορίας, ακόμη και διαβίβασης σημάτων όπως ο Διεθνής Κώδικας Σημάτων ή ακόμα πιο ειδικά στην κρυπτογραφία.
Έτσι ο όρος μπορεί να αναφέρεται γενικά ως:
Κάστρο Λοσόριον
Το Κάστρο Λοσόριον (γεωργιανά : ბათუმის ციხე, თამარის ციხე , ლოსორიონი) είναι ερείπια βυζαντινού κάστρου στην σημερινή Γεωργία και την περιοχή του Μπατούμι. Γνωστό σήμερα και σαν "φρούριο Μπατούμι" ή "Λοσιριόνι", το τελευταίο είναι η μετάφραση στα Γεωργιανά του βυζαντινού ονόματος.
Το κάστρο αναφέρεται στις βυζαντινές πηγές "Λοσόριον" ή "Λύσιρις", το οποίο χτίστηκε από τον βυζαντινό αυτοκράτορα Ιουστινιανό κατά τον Β΄ Βυζαντινοπερσικό πόλεμο του 6ου αιώνα. Αργότερα το κάστρο, στον μεσαίωνα, χρησιμοποιήθηκε ως φυλακή. Η Οθωμανική Αυτοκρατορία το κατέστησε κι εγκατέστησε σε αυτό τουρκική φρουρά, κατά τον Ρωσοτουρκικό πόλεμο του 1877-1878.
Σήμερα σώζεται από το αρχικό σχέδιο του κτίσματος του κάστρου με ένα ορθογώνιο σχήμα και στη βορειοανατολική γωνία πύργο. Οι τοίχοι είναι κτισμένοι οριζόντιες σειρές από λαξευτή πέτρα και τούβλα.
Η Αρχαιολογική έρευνα (1963-1964) αποκάλυψε ότι το κάστρο περιβαλλόταν από τάφρο και οχυρό λόφο κατοικία τυπικό της Κολχίδας. Επίσης βρέθηκε μεσαιωνικό αρχαιολογικό υλικό (κεραμικά τζάμια).
Πηγές
Κατηγορία:Βυζαντινά κάστρα Κατηγορία:Κάστρα στη Γεωργία Κατηγορία:Λαζική
Αρποκρατίων
Ο Βαλέριος Αρποκρατίων (Οὐαλέριος ή Βαλέριος Ἁρποκρατίων, έζησε τον 2ο αιώνα μ.Χ.) ήταν ρήτορας και γραμματικός από την Αλεξάνδρεια.
Έργα
Συνέταξε το Λεξικόν των δέκα ρητόρων, έργο που σώθηκε, αν και σε ατελή μορφή, και διεμόρφωσε το πρότυπο («ρήτορες του αττικού κανόνα») για τους Αττικούς ρήτορες, την ερμηνεία τους, αλλά και για τη γνώση του αττικού δικαίου. Το επεξηγηματικού περιεχομένου λεξικό αυτό είχε βασισθεί σε συγγραφείς όπως ο Διονύσιος ο Αλικαρνασσεύς, του οποίου το έργο έχει διασωθεί, και σε πηγές οι οποίες μας είναι γνωστές μόνον αποσπασματικά, όπως οι ατθιδογράφοι (Ελλάνικος) ή ακόμα ο γραμματικός Δίδυμος Χαλκέντερος. Περιέχει μεταξύ άλλων πληροφορίες για την αρχιτεκτονική, τη θρησκεία, τα πολιτεύματα και τα αττικά δικαστήρια.
Σύμφωνα με τη Σούδα, ο Αρποκρατίων συνέγραψε επίσης το έργο-συλλογή Ανθηρών συναγωγή, ένα είδος ανθολογίας εκφράσεων ή χρηστομάθειας, το οποίο όμως δεν διασώθηκε.
Πηγές
Κατηγορία:Αρχαίοι Έλληνες ρήτορες Κατηγορία:Αρχαίοι Έλληνες γραμματικοί Κατηγορία:Αρχαίοι Έλληνες λεξικογράφοι
Στόμιο
Το τοπωνύμιο Στόμιο μπορεί να αναφέρεται:
Λωράν-Ντεζιρέ Καμπιλά
Ο Λωράν-Ντεζιρέ Καμπιλά (Laurent-Désiré Kabila, 27 Νοεμβρίου 1939 – 16 Ιανουαρίου 2001) ήταν πρόεδρος της Λαοκρατικής Δημοκρατίας του Κονγκό από το Μάιο του 1997 μέχρι το θάνατό του. Μέλος της φυλής Λούμπα, σπούδασε Πολιτική Φιλοσοφία στη Γαλλία και στο Πανεπιστήμιο του Νταρ εσ Σαλάμ, στην Τανζανία. Νέος ακόμα εντάχθηκε στο κόμμα του Λουμούμπα. Το 1964 βοήθησε στην οργάνωση μιας εξέγερσης στην επαρχία Ρουζίζι. Ίδρυσε μαρξιστικό κόμμα και επέστρεψε στη χώρα του, ως ηγέτης ανταρτών, το 1996. Ανέτρεψε το δικτάτορα Μομπούτου Σέσε Σέκο και στις 20 Μάη του 1997 μπήκε στην Κινσάσα. Ως το 1998, οι πρώην σύμμαχες χώρες του Καμπιλά είχαν στραφεί εναντίον του.
Δολοφονήθηκε από σωματοφύλακές του και τον διαδέχθηκε ο γιος του, Ζοζέφ Καμπιλά.
Δολοφονία
Ο Καμπιλά πυροβολήθηκε στις 16 Ιανουαρίου 2001, στη διάρκεια αποτυχημένου πραξικοπήματος, από το Rashidi Kasereka, ο οποίος επίσης σκοτώθηκε. Ο ετοιμοθάνατος Καμπιλά οδηγήθηκε στη Ζιμπάμπουε για νοσηλεία. Πέθανε εκεί (ο θάνατός του επιβεβαιώθηκε στις 18 Ιανουαρίου και η σορός του επέστρεψε στο Κονγκό στις 26 Ιανουαρίου). Η έρευνα για τις συνθήκες του θανάτου του είχε αποτέλεσμα να οδηγηθούν ενώπιον στρατιωτικού δικαστηρίου 135 άτομα. Ο φερόμενος αρχηγός της συμμορίας που δολοφόνησε τον Καμπιλά, συνταγματάρχης Eddy Kapend, μαζί με άλλους 25 καταδικάστηκαν σε θάνατο τον Ιανουάριο του 2003. Οι υπόλοιποι από τους κατηγορουμένους καταδικάστηκαν σε φυλάκιση (64) και άλλοι αθωώθηκαν.
Εξωτερικοί σύνδεσμοι
Καμπιλα Λοραν
Golgotha (άλμπουμ)
Golgotha είναι ο τίτλος του 15ου άλμπουμ του αμερικανικού heavy metal συγκροτήματος W.A.S.P., το οποίο κυκλοφόρησε τον Οκτώβριο του 2015 μέσω της δισκογραφικής εταιρείας "Napalm Records".
Οι ηχογραφήσεις του δίσκου πραγματοποιήθηκαν στα "Fort Apache Studios" της Νέας Υόρκης και τα "Stagg Street Studios" του Λος Άντζελες.
Οι κριτικές για τον δίσκο υπήρξαν θετικές, με το "Sputnik Music" να του δίνει μέσο όρο βαθμολογιών 3,7 / 5, το "Blabbermouth" 8,5 / 10 και το "Metal Storm" 7,7 / 10.
Το "Golgotha" σκαρφάλωσε στο Top-10 των σουηδικών τσαρτ, όντας ο πρώτος δίσκος του συγκροτήματος που κατάφερε κάτι τέτοιο μετά το "The Headless Children" του 1989. Επίσης, έφθασε στο # 50 στην Μεγάλη Βρετανία και μπήκε στο Top-100 του Billboard στις Ηνωμένες Πολιτείες.
Τραγούδια του δίσκου
1. Scream (Lawless) - 4:55
2. Last Runaway (Lawless) - 5:20
3. Shotgun (Lawless) - 6:08
4. Miss You (Lawless) - 7:42
5. Fallen Under (Lawless) - 4:57
6. Slaves of the New World Order (Lawless) - 7:45
7. Eyes of My Maker (Lawless) - 5:01
9. Golgotha (Lawless) - 7:37
Θέσεις τσαρτ
Golgotha (άλμπουμ)
Επίσημη κυκλοφορία: 9 Οκτωβρίου 2015
Χρύσης Μιχαήλ
Ο Χρύσης Μιχαήλ είναι ποδοσφαιριστής και αγωνίζεται στην θέση του μέσου. Άρχισε την καριέρα του από την ακαδημία της ΑΕΛ Λεμεσού και εξελίχθηκε σαν ένα από τα καλύτερα ταλέντα της Κύπρου. Μετά από 6 χρόνια στην ΑΕΛ και όταν τέλειωνε το συμβόλαιο του, το Α.Π.Ο.Ε.Λ. του πρόσφερε συμβόλαιο με πολύ υψηλές απολαβές και έτσι υπόγραψε με την ομάδα της Λευκωσίας.
Golgotha (άλμπουμ)
Τα μέλη των W.A.S.P.
Το "Golgotha" ηχογραφήθηκε από τους εξής μουσικούς:
Πηγές
Κατηγορία:Δισκογραφία των W.A.S.P. Κατηγορία:Άλμπουμ του 2015
Χρύσης Μιχαήλ
Είναι ένας από τους καλύτερους παίκτες που έπαιξαν στην ΑΕΛ και κατάφερε να γίνει ένας από τους πιο αγαπητούς παίκτες της Λεμεσού ακόμα και σήμερα που αγωνίζεται στο Α.Π.Ο.Ε.Λ.. Επίσης είναι από τους πιο σταθερούς παίκτες που παίζουν στην Εθνική Κύπρου όπου ήδη μετρά 56 συμμετοχές και βρίσκεται στην 9η θέση με τις περισσότερες συμμετοχές στην Εθνική Στις 27/12/2012 ανακοινώθηκε ως ο νέος προπονητής της Ελπίδας Αστρομερίτη.
Παραπομπές
Κατηγορία:Κύπριοι ποδοσφαιριστές Κατηγορία:Ποδοσφαιριστές ΑΕΛ Λεμεσού Κατηγορία:Ποδοσφαιριστές ΑΠΟΕΛ Κατηγορία:Ποδοσφαιριστές Εθνικής Κύπρου Κατηγορία:Μέσοι ποδοσφαιριστές Κατηγορία:Ποδοσφαιριστές Ένωσις Νέων Παραλιμνίου Κατηγορία:Ποδοσφαιριστές Α΄ κατηγορίας Κύπρου Κατηγορία:Προπονητές ποδοσφαίρου Νέας Σαλαμίνας Κατηγορία:Προπονητές ποδοσφαίρου Καρμιώτισσας Πάνω Πολεμιδιών Κατηγορία:Προπονητές ποδοσφαίρου Ερμή Αραδίππου Κατηγορία:Προπονητές ποδοσφαίρου Ολυμπιακού Λευκωσίας
Wild (ταινία, 2016)
Το Wild είναι γερμανική ταινία δράματος του 2016 σκηνοθετημένη από την Νικολέτ Κρέμπιτς. Παρουσιάστηκε στο τμήμα του World Cinema Dramatic Competition στο Φεστιβάλ Κινηματογράφου Σάντανς του 2016.
Πλοκή
Η πρωταγωνίστρια, μια νεαρή γυναίκα που ονομάζεται Άνια, ζει σε απομόνωση σε ένα προκατασκευασμένο συγκρότημα κατοικιών στο Χάλλε-Νόιστατ. Στην δουλειά της ως ειδικός της τεχνολογίας των πληροφοριών σε διαφημιστικό πρακτορείο, παρενοχλείται από το τυραννικό αφεντικό της τον Μπόρις, ο οποίος την ίδια στιγμή προσελκύεται από αυτήν. Μια μέρα, όταν πηγαίνει σπίτι από τη δουλειά, η Άνια συναντά έναν λύκο σε ένα πάρκο. Η συνάντηση με το άγριο ζώο προκαλεί μια ισχυρή έλξη στην Άνια. Οι σκέψεις της περιβάλλονται όλο και περισσότερο γύρω από τον λύκο, τον οποίο προσπαθεί να προσεγγίσει φωνάζοντας σε αυτόν τη νύχτα, αγοράζοντας κρέας ή ακόμα και ζωντανά κουνέλια για φαγητό. Αποφασίζει να φέρει τον λύκο σε αυτήν. Τελικά καταφέρνει να αναισθητοποιήσει το ζώο και να το φέρει στο διαμέρισμά της. Ενώ παραμελεί τις διαπροσωπικές της επαφές - με τους συναδέλφους αλλά και με την αδελφή της - η Άνια αρχίζει να αφήνεται στα ένστικτά της. Φαίνεται όλο και περισσότερο να παραμελεί τον έξω κόσμο, αλλά και γεμάτη αυτοπεποίθηση και με σεξουαλική ελευθερία. Αυτό αντανακλά τη σταδιακά πιο έντονη και πιο οικεία σχέση με τον λύκο, με τον οποίο τώρα πια ζει πραγματικά μαζί. Ξεκινά ένα είδος ερωτικής σχέσης με το ζώο. Τελικά, υπάρχει το τελικό διάλειμμα με τον Μπόρις και τη δουλειά της στο γραφείο. Στο τέλος, η Άνια πηγαίνει ακόμη και να ζήσει για τα καλά στην άγρια φύση με τον λύκο.
Εξωτερικοί σύνδεσμοι
Κατηγορία:Ταινίες του 2016 Κατηγορία:Γερμανόφωνες ταινίες Κατηγορία:Γερμανικές ταινίες Κατηγορία:Γερμανικές δραματικές ταινίες
Divine
Ο Χάρις Γκλεν Μίλστεντ (Harris Glenn Milstead), περισσότερο γνωστός ως Divine, (19 Οκτωβρίου 1945 - 7 Μαρτίου 1988) ήταν Αμερικανός ηθοποιός, τραγουδιστής και drag queen. Όντας στενά συνδεμένος με τον δημιουργό ανεξάρτητων ταινιών, Τζον Γουότερς, η Divine ήταν καρατερίστα, που συνήθως ερμήνευε γυναικείους ρόλους σε κινηματογραφικές και θεατρικές παραστάσεις, και υιοθέτησε μια γυναικεία drag περσόνα για τη μουσική του καριέρα.
Παραπομπές
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί τραγουδιστές Κατηγορία:ΛΟΑΤ πρόσωπα από τις ΗΠΑ
Κυριάκος Μαυρέας
Ο Κυριάκος Μαυρέας (Αθήνα, 1902 – Αθήνα, 9 Αυγούστου 1958) ήταν Έλληνας ηθοποιός.
Ο Μαυρέας ήταν αυτοδίδακτος και πολύπλευρο ταλέντο. Εμφανίσθηκε στη θεατρική σκηνή αρχικά ως τενόρος στον θίασο Παπαϊωάννου με την επιθεώρηση «Παναθήναια» το 1920. Αργότερα μεταπήδησε σε κωμικούς ρόλους και στράφηκε στην απόδοση διαφόρων τύπων της εποχής. Διακρίθηκε ως ηθοποιός της επιθεώρησης, ενώ συμμετείχε και σε πολλές ελληνικές κινηματογραφικές ταινίες.
Ο Μαυρέας άφησε επίσης στη δισκογραφία πολλές κωμικές ηχογραφήσεις τη δεκαετία του 1930.
Πέθανε στις 9 Αυγούστου 1958 από καρκίνο και κηδεύθηκε στο Πρώτο Νεκροταφείο Αθηνών.
Θεατρικές παραστάσεις
Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
Πηγές
Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί θεάτρου
Θαύμα
Ως θαύμα χαρακτηρίζεται κάθε συμβάν, που στη βάση μιας ειδικής αντίληψης (κοινωνικής, θρησκευτικής, φιλοσοφικής κ.λπ.) για τη φύση και τους φυσικούς νόμους, είναι δυνατόν να θεωρηθεί "ανεξήγητο", με τα καθιερωμένα, επιστημονικά αποδεκτά, κριτήρια. Το θαύμα κατατάσσεται σε ορισμένη κατηγορία γεγονότων που θεωρούνται ασυνήθιστα ή "απίστευτα", και οι θρησκευόμενοι ισχυρίζονται πως γίνονται αντιληπτά από τις αισθήσεις τους, ως εκδηλώσεις υπερφυσικής ή θείας προέλευσης.
Με τη λέξη "θαύμα" μπορούμε επίσης να αναφερθούμε σε ένα στατιστικά απίθανο, αλλά θετικό γεγονός, (όπως είναι η επιβίωση κάποιας φυσικής καταστροφής), ή σε ένα "ωραίο" συμβάν, ανεξάρτητα από τις πιθανότητες, όπως είναι μία γέννα. Πολλές συμπτώσεις - συγκυρίες μπορούν να χαρακτηριστούν ως θαύματα.
Λαοδίκη Γ΄ της Συρίας
Η Λαοδίκη ήταν βασίλισσα της Συρίας κατά την ελληνιστική περίοδο. Ήταν κόρη του βασιλιά του Πόντου, Μιθριδάτη του Β' και της Λαοδίκης, κόρης του Αντίοχου Β' του Θεού. Νυμφεύθηκε τον Αντίοχο Γ' τον Μέγα, ηγεμόνα γνωστό για την αποκατάσταση της εδαφικής ακεραιότητας του βασιλείου της Συρίας μετά από περίοδο κρίσης μέσω μιας μεγάλης εκστρατείας στην ανατολή.
Η Λαοδίκη νυμφεύθηκε τον Αντίοχο Γ' λίγο μετά την άνοδό του στον θρόνο, περίπου το 222 π.Χ. Την υποδέχτηκε ο ίδιος με τιμές και οι γάμοι τους γιορτάστηκαν με μεγαλοπρέπεια. Ανακηρύχθηκε βασίλισσα από τον ίδιο στην Αντιόχεια, λίγο προτού αυτός εκστρατεύσει κατά του Μόλωνα. Κατά τη διάρκεια της απουσίας του ήρθε στον κόσμο ο πρίγκιπας Αντίοχος, ο οποίος ονομάστηκε Διάδοχος το έτος 196 π.Χ. Η Λαοδίκη έφερε επίσης στον κόσμο ακόμη τρεις γιους: τον Σέλευκο Δ' τον Φιλοπάτορα, τον Άρδυ και τον Αντίοχο Δ' τον Επιφανή. Επίσης γέννησε τέσσερις κόρες: μια άγνωστου ονόματος που παντρεύτηκε τον Δημήτριο Α' της Βακτρίας, τη Λαοδίκη Δ', που παντρεύτηκε τον (Διάδοχο) Αντίοχο, την Κλεοπάτρα Α', που έγινε βασίλισσα της Αιγύπτου και μιας ακόμη που ονομαζόταν Αντιοχίς και που παντρεύτηκε τον βασιλιά της Καππαδοκίας, τον Αριαράθη Δ'.
Δείτε επίσης
Κατηγορία:Δυναστεία των Σελευκιδών Κατηγορία:Βασίλισσες και Πριγκίπισσες της Συρίας με ελληνική καταγωγή Κατηγορία:Ελληνίδες Βασίλισσες και Πριγκίπισσες Ελληνιστικής περιόδου
The Unforgiven (τραγούδι)
Το κομμάτι απέκτησε και συνέχειες, το "The Unforgiven ΙΙ", το οποίο συμπεριλήφθηκε στο ReLoad, το 1997, και το "The Unforgiven III", το οποίο συμπεριλήφθηκε στο Death Magnetic, το 2008. Το πρώτο είχε, επίσης, καλή παρουσία στα charts φτάνοντας έως και το νούμερο 59 των αμερικανικών Billboard Hot 100 και το νούμερο 2 των Mainstream Rock Tracks. Ενώ το δεύτερο έφτασε έως και το νούμερο 8 των νορβηγικών charts, μεταξύ άλλων.
Εξωτερικοί σύνδεσμοι
Κατηγορία:Τραγούδια του 1991 Κατηγορία:Singles του 1991 Κατηγορία:Τραγούδια των Metallica Κατηγορία:Singles της Elektra Records Κατηγορία:Αγγλόφωνα τραγούδια
Τέκλα Ολάντερ
Γεννήθηκε στο Νόρσεπινγκ και ξεκίνησε ως μαθήτρια του δραματουργού Φρανς Χέντμπεργκ, το 1872. Συνέχισε τις υποκριτικές της σπουδές στη Δραματική Βασιλική Σχολή Θεάτρου, ξεκινώντας το 1874 έως και το 1876. Το 1877, έκανε το ντεμπούτο του της στο Δραματικό Βασιλικό Θέατρο, με το έργο Ett namn. Η ενασχόλησή της με το θέατρο διήρκησε έως και το 1922, ενώ μεταξύ το 1908 και το 1915, υπήρξε καθήγητρια.
Το 1891, βραβεύθηκε με το μετάλλιο Litteris et Artibus. Κατά τη δεκαετία του 1920, συμμετείχε, επίσης, και σε τρεις βωβές ταινίες: Elisabet (1921), Gunnar Hedes saga (1923) και Eld ombord (1923). Απεβίωσε σε ηλικία 69 ετών στο Τέμπου της Σουηδίας.
Παραπομπές
Κατηγορία:Σουηδές ηθοποιοί βωβών ταινιών Κατηγορία:Σουηδές ηθοποιοί θεάτρου
Αρτεμίδωρος ο Εφέσιος
Ο Αρτεμίδωρος ο Εφέσιος ήταν αρχαίος Έλληνας γεωγράφος που έζησε τον 1ο αιώνα π.Χ. Ο Αρτεμίδωρος συνέγραψε τα Γεωγραφούμενα (ή αλλιώς Περίπλους) σε 11 βιβλία, έργο που υπήρξε πηγή για τον μεγάλο γεωγράφο Στράβωνα, καθώς και τον Πλίνιο, ενώ φαίνεται ότι είχε επισκεφθεί την Ερυθρά Θάλασσα, την Αίγυπτο, την Ιταλία, την Ισπανία και μέρος του Ατλαντικού Ωκεανού. Από τα Γεωγραφούμενα σώθηκαν ως τις ημέρες μας αποσπάσματα και περίληψη που παραθέτει ο Μαρκιανός.
Δομή των Γεωγραφουμένων
Κατά τις πληροφορίες που παραθέτει ο Στράβων, τα Γεωγραφούμενα του Αρτεμιδώρου χωρίζονται σε 11 βιβλία με το εξής περιεχόμενο :
Πηγή
Αρτεμιδωρος Αρτεμιδωρος Κατηγορία:Μικρασιατικός Ελληνισμός
Νικόλαος Βρούσαλης
Ο Νικόλαος Βρούσαλης (1 Μαΐου 1980) είναι Έλληνας πολιτικός φιλόσοφος που ειδικεύεται στην κοινωνική και πολιτική φιλοσοφία. Είναι αναπληρωτής καθηγητής στο πανεπιστήμιο του Λέιντεν και επισκέπτης καθηγητής στο πανεπιστήμιο Aarhus.
Ο Βρούσαλης σπούδασε οικονομικά στο Πανεπιστήμιο του Κέιμπριτζ και φιλοσοφία στο Πανεπιστήμιο της Οξφόρδης, όπου ήταν υπό την εποπτεία του Τζέραλντ Κοέν.
Παραπομπές
Κατηγορία:Έλληνες φιλόσοφοι
Εσκάλντες-Ενγκορντάνι
Το Εσκάλντες-Ενγκορντάνι (καταλανική προφορά: əsˈkaɫdəz əŋɡurˈðaɲ, τοπική προφορά: asˈkaɫdez aŋɡoɾˈðaɲ) είναι μία από τις ενορίες της Ανδόρας. Η ενορία αποτελείται από τις περιοχές Λες Εσκάλντες, Ενγκορντάνι, Ελς Βιλάρς ντ'Ενγκορντάνι, Ενγκολαστέρς και Ελ Φενέρ. Το 2014 είχε πληθυσμό 13.634 κατοίκων. Οι αξιοσημείωτες εκδηλώσεις περιλαμβάνουν το ετήσιο φεστιβάλ τζαζ της πόλης.
Εκπαίδευση
Το ισπανικό διεθνές δημοτικό σχολείο Escuela Española de Escaldes εξυπηρετεί την κοινότητα.
Εξωτερικοί σύνδεσμοι
Κατηγορία:Πόλεις της Ανδόρρας
Alpha Blondy
Εξωτερικοί σύνδεσμοι
Κατηγορία:Ιβοριανοί τραγουδιστές
Εξωκατάκοιλοι
Οι «Εξωκατάκοιλοι» ήταν όρος ο οποίος ευρίσκεται σε χρήση από τον 11ο αιώνα για τους κύριους αξιωματούχους του Πατριάρχη Κωνσταντινουπόλεως ή επισκόπου της Ανατολικής Εκκλησίας: οι συγκεκριμένοι ήσαν ο «οικονόμος» (ο πατριαρχικός αξιωματούχος έφερε, επίσης, την προσφώνηση μέγας), ο «[μέγας] σακελλάριος», ο «[μέγας] σκευοφύλαξ», ο «χαρτοφύλαξ», καθώς και ο επικεφαλής του σακελλίου. Αργότερα, προστέθηκε και έκτο μέλος, ο «πρωτέκδικος».
Πηγές
Κατηγορία:Οικουμενικό Πατριαρχείο Κατηγορία:Βυζαντινοί εκκλησιαστικοί τίτλοι και αξιώματα Κατηγορία:Ανατολικά Χριστιανικά εκκλησιαστικά αξιώματα
Κάρολος Σαλβάτορ, αρχιδούκας της Αυστρίας
Βιογραφία
Ο Κάρολος Σαλβάτορ Μαρία Ιωσήφ Ιωάννης Βαπτιστής Φίλιππος Ιάκωβος Ιανουάριος Λουδοβίκος Γκοντζάγκα Ρανιέριος ήταν ο δεύτερος γιος του Λεοπόλδου Β΄ της Τοσκάνης και της δεύτερης συζύγου του Μαρίας Αντωνίας των Βουρβόνων-Ισπανίας, κόρης του Φραγκίσκου Α΄ των Δύο Σικελιών.
Οικογένεια
Νυμφεύτηκε στη Ρώμη στις 19 Σεπτεμβρίου 1861 την πρώτη εξαδέλφη του Μαρία Ιμμακουλάτα των Βουρβόνων-Ισπανίας (1844-1899), κόρη του εκ μητρός θείου του Φερδινάνδου Β΄ των Δύο Σικελιών και της δεύτερης συζύγου του Μαρίας Θηρεσίας των Αψβούργων-Λωρραίνης-Τέσεν. Μαζί της απέκτησε:
Παραπομπές
Κατηγορία:Πρίγκιπες της Αυστρίας Κατηγορία:Οίκος των Αψβούργων-Λωρραίνης
Dark Roots of Thrash
Dark Roots of Thrash είναι ο τίτλος του ζωντανά ηχογραφημένου άλμπουμ και DVD του αμερικάνικου thrash metal συγκροτήματος Testament, το οποίο κυκλοφόρησε στις 22 Οκτωβρίου 2013 στην Ευρώπη και μία εβδομάδα αργότερα στην Βόρεια Αμερική, μέσω της δισκογραφικής εταιρείας "Nuclear Blast".
Η ηχογράφηση του πραγματοποιήθηκε στις 15 Φεβρουαρίου 2013 στο "The Paramount Theatre" του Χάντινγτον της Νέας Υόρκης, κατά την διάρκεια της περιοδείας για την προώθηση του δίσκου "Dark Roots of Earth".
Το DVD κυκλοφόρησε σε σκηνοθεσία του Τόμι Τζόουνς και με παραγωγό την "Get Hammered Productions".
CD 1
1. Intro - 2:37
2. Rise Up (Billy, Peterson) - 4:18
3. More Than Meets the Eye (Billy, James, Peterson) - 4:25
4. Burnt Offerings (Souza, Peterson, Skolnick, Christian) - 6:36
5. Native Blood(Billy, James, Peterson)'' - 5:14
7. Dark Roots of Earth (Billy, James, Peterson, Skolnick) - 5:41
8. Into the Pit (Billy, Peterson, Skolnick) - 3:25
9. Practice What You Preach (Billy, Skolnick, Peterson, Christian, Clemente) - 5:23
CD 2
3. Trial by Fire (Billy, Peterson, Skolnick) - 4:40
4. The Preacher (Souza, Peterson, Skolnick, Christian) - 4:45
5. The New Order (Peterson, Skolnick) - 5:04
6. D.N.R. (Do Not Resuscitate) (Billy, Peterson) - 4:23
7. Three Days in Darkness (Billy, James, Peterson) - 7:13
8. The Formation of Damnation (Peterson, Souza, Ramirez) - 6:47
9. Over the Wall (Souza, Peterson, Skolnick, Christian) - 4:47
10. Disciples of the Watch (Billy, Peterson, Skolnick) - 7:29
Τα μέλη των Testament
Οι μουσικοί οι οποίοι ηχογράφησαν το "Dark Roots of Thrash" είναι οι εξής:
Πηγές
Κατηγορία:Δισκογραφία των Testament Κατηγορία:Άλμπουμ του 2013
Ιωάννης Παπαζήσης
Ο Ιωάννης Παπαζήσης (Δράμα, 22 Νοεμβρίου 1978) είναι Έλληνας ηθοποιός.